# Arvoisat ministerit,

Oikeusministeri Antti Häkkänen

Sisäministeri Paula Risikko

IOK/19/2018

1.2.2018

Ihmisoikeuskeskus, jonka lakisääteisiin tehtäviin kuuluu muuan muassa seurata ja edistää perus- ja ihmisoikeuksien toteutumista Suomessa, haluaa kiinnittää huomionne vuoden 2015 aikana ja sen jälkeen tehtyjen lainsäädäntömuutosten vaikutuksista turvapaikanhakijoiden oikeusturvan heikentymiseen.

Ihmisoikeuskeskus on seurannut turvapaikanhakijoiden oikeusturvan ja erityisesti oikeudellisen neuvonnan ja oikeusavun käytännön toteutumisesta eri tavoin vuoden 2016 ja 2017 aikana. Hankittujen tietojen valossa on ilmeistä, että turvapaikkaprosessin eri vaiheissa on epäkohtia ja heikkouksia, joista ainakin osa selittyy asiatuntevan oikeudellisen neuvonnan ja oikeusavun puutteella tai sen riittämättömyydellä.

Ihmisoikeuskeskus korostaa asiantuntevan oikeudellisen neuvonnan ja oikeusavun merkitystä tehokkaan ja oikeudenmukaisen turvapaikkaprosessin olennaisena osana.

Liitteenä olevassa muistiossa on koottuna havaintoja, joiden toivon olevan hyödyksi, kun oikeudellista neuvontaa ja oikeusapua turvapaikanhakijoille kehitetään myös nyt haussa olevan VN TEAS oikeusapuselvityksen pohjalta.

Sirpa Rautio

Ihmisoikeusvaltuuskunnan puheenjohtaja

Ihmisoikeuskeskuksen johtaja

### **Liitteet**

Muistio turvapaikanhakijoiden oikeusturvaongelmista

Ihmisoikeusvaltuuskunnan kannanotto vuodelta 2016

Ihmisoikeusvaltuuskunnan oikeusaputyöpajan muistio

### **Jakelu**

OM/Häkkänen, SM/Risikko, Maahanmuuttovirasto/Vuorio